OpenLLM-France/wikimedia huggingface dataset:
# Shedeh

El Shedeh és una beguda que era molt apreciada a l'antic Egipte i que s'elaborava a partir de magranes (Punica granatum). Investigacions realitzades el 2006 mostren, però que podria haver-se elaborat igualment amb raïm. No han quedat proves clares dels usos aquesta beguda i algunes fonts escolàstiques mostren com es feia amb la polpa de la magrana mentre que d'altres esmenten el raïm com un dels seus ingredients. Investigacions realitzades sobre el contingut d'una àmfora (codi: JE 62315 del Museu d'Antiguitats Egípcies) de la tomba de Tutankamon mostren proves de l'ús de raïm vermell en la seva elaboració (a causa de la presència d'àcid siríngic). No obstant això l'origen botànic d'aquesta beguda continua sent incert, ja que no es conserva cap referència de la matèria primera de la qual es feia. Se sap que aquesta beguda està emparentada amb el vi.
Algunes referències documentades de l'antic Egipte mostren que la beguda denominada Shedeh era un regal de Ra, el Déu del sol als seus fills. És molt possible que se servís en les millors i més elegants copes o recipients. No només se'n desconeix l'autèntica composició sinó que també l'origen etimològic del nom que apareix a finals de la Dinastia XVIII (entre els anys 1550 i 1295 aC). Els especialistes la denominen "vi de magranes" o una espècie de proto-vi.
A causa de la transliteració d'alguns texts es pot saber que era utilitzat tant com una ofrena religiosa com per al ritu d'embalsamament.

## Referències

* 1 2 Maria Rosa Guasch-Jané, Cristina Andrés-Lacueva, Olga Jáuregui and Rosa M. Lamuela-Raventós, "The origin of the ancient Egyptian drink Shedeh revealed using LC/ms/ms", Journal of Archaeological Science, Vol 33, Iss 1, Gener 2006, pp. 98-101.
* 1 2 A. Erman, H. Grapow, "Wörterbuch der Ägyptischen Sprache IV", Akademie Verlag, Leipzig-Berlin, 1930, 568 pp.
* ↑ P. Derchain, "Le Papyrus Salt 825 (BM 10051): Rituel pour la Conservation de la Vie a Égypte, Académie Royale de Belgique, Bruxelles, 1965.
* ↑ W. Helck, W. Westendorf, "Lexikon der Ägyptologie II", Wiesbaden, 1977, 891 pp.

## Vegeu també

* Alimentació a l'Antic Egipte
* Història del vi
# Callidia de Metello

Callidia de Metello va ser una llei romana proposada pel tribú Quint Cal·lidi per la qual s'aixecava el desterrament al senador Quint Cecili Metel Numídic.
El tribú Apuleu Saturní va proposar una llei agrària anomenada Appuleia amb una clàusula que obligava al senat a jurar obediència a la llei en cinc dies a partir de la seva aprovació i el que no ho fes seria expulsat del senat i pagaria 20 talents de multa. Gai Mari va dir que ell no acceptaria aquesta llei però al moment de la votació va ser el primer que va jurar obediència (ja estava pactat així) agafant als senadors desprevinguts. Metel va haver de mantenir la dignitat i va ser l'únic que va refusar jurar fidelitat a la llei i per això va ser expulsat del senat i a proposta del tribú, amb una llei anomenada Appuleia de Metello, va haver de marxar desterrat. Els amics de Metel estaven disposats a agafar les armes, però Metel no hi va donar suport i se'n va anar a Rodes, fins que amb aquesta llei Callidia va poder tornar.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 23 [Consulta: 8 abril 2022].
# Anfo

Anfo (brescià: Anf) és un municipi italià de la província de Brescia, a la regió de Llombardia.

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Síntesi evolutiva moderna

La síntesi evolutiva moderna (també anomenada síntesi neodarwinista o neodarwinisme), en general, significa la integració de la teoria de l'evolució de les espècies per selecció natural de Charles Darwin, la teoria genètica de Gregor Mendel com a base de l'herència biològica, la mutació genètica aleatòria com a font de variació i la genètica de poblacions matemàtica. Les figures importants en el desenvolupament de la síntesi moderna són: R. A. Fisher, Theodosius Dobzhansky, J. B. S. Haldane, Sewall Wrightm, Sewall Wright, Bernhard Rensch, E. B. Ford, Sergei Chetverikov, Julian Huxley, Ernst Mayr, George Gaylord Simpson i G. Ledyard Stebbins.
Essencialment, la síntesi moderna introduí la connexió entre dos descobriments importants: la unitat de l'evolució (els gens) amb el mecanisme de l'evolució (la selecció). També representa la unió de diverses branques de la biologia que anteriorment tenien poc en comú, especialment la genètica, la citologia, la sistemàtica, la botànica i la paleontologia.

## Principis de la síntesi moderna

D'acord amb la síntesi moderna establerta als anys 30 i 40, la variació genètica de les poblacions sorgeix per atzar mitjançant la mutació (ara se sap que és causada per errors en la replicació de l'ADN) i la recombinació (la barreja de cromosomes homòlegs durant la meiosi). L'evolució consisteix bàsicament en els canvis en la freqüència dels al·lels entre les generacions, com a resultat de la deriva genètica, el flux genètic i la selecció natural. L'especiació es dona gradualment quan les poblacions estan aïllades reproductivament, per exemple per barreres geogràfiques.

## Bibliografia

* Antonio Jimeno, Manuel Ballesteros i Luis Ugedo.. Biologia 2n Batxillerat. Grup Promotor Santillana, 2003. ISBN 8484356167.

## Referències

* 1 2 3 4 5 6 7 8 Antonio Jimeno, Manuel Ballesteros i Luis Ugedo. pàg.208-209
# Zoltán Sztanity

Zoltán Sztanity (Győr, 1 de febrer de 1954) és un piragüista hongarès, ja retirat, que va competir durant la dècada de 1970.
El 1976 va prendre part en els Jocs Olímpics d'Estiu de Mont-real, on va guanyar la medalla de plata en la prova del K-1 500 metres del programa de piragüisme. Quatre anys més tard, als Jocs de Moscou, va disputar dues proves del programa de piragüisme. Fou cinquè en el K-4 1.000 i novè en el K-1 500 metres.
En el seu palmarès també destaquen dues medalles al Campionat del Món en aigües tranquil·les, una d'or i una de bronze, entre les edicions de 1975 i 1977, així com onze campionats nacionals.

## Referències

* 1 2 «Olympedia – Zoltán Sztanity». [Consulta: 5 setembre 2022].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 5 setembre 2022].
* ↑ «Medal Winners – Olympic Games and World Championships (1936–2007)». CanoeICF.com p. 1–83. International Canoe Federation, 2008. Arxivat de l'original el 18 May 2018.
* ↑ «Legendáink | Graboplast Győri Vízisport Egyesület». [Consulta: 5 setembre 2022].
# Biblioteca Popular Serra i Moret

La Biblioteca Popular Serra i Moret fou una biblioteca pública de Pineda de Mar (Maresme) inclosa a l'Inventari del Patrimoni Arquitectònic de Catalunya.

## Descripció

Obra d'estil neoclàssic, de planta baixa. Arrebossada i pintada amb colors clars dona a la construcció un caràcter oficialista propi de les obre públiques. Representa les tendències més classicitzants del noucentisme.És obra de l'arquitecte Lluís Planas i Calvet.

## Història

És una de les primers biblioteques populars realitzades per la Mancomunitat de Catalunya. La primera pedra fou col·locada el 1917, però no fou inaugurada fins al 26 de juliol de 1922 essent alcalde Serra i Monet (polític i teòric socialista).

## Referències

* 1 2 «Biblioteca Popular Serra i Moret». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
* ↑ González, Antoni; Lacuesta, Raquel «Biblioteca Serra i Moret de Pineda de Mar». 32 monuments catalans. Diputació de Barcelona, 1985, pàg. 235-295.
# Selecció de futbol de Moçambic

La Selecció de futbol de Moçambic és l'equip representatiu del país a les competicions oficials. Està dirigida per la Federació Moçambiquesa de Futbol (en portuguès, Federação Moçambicana de Futebol), pertanyent a la CAF.
És una selecció amb una modesta participació internacional, ja que només ha disputat la competició continental, en quatre ocasions, i mai ha superat la primera ronda.

## Estadístiques

* Participacions en la Copa del Món = Cap
* Participacions en la Copa d'Àfrica = 4
* Primera Copa d'Àfrica = 1986
* Millor resultat a la Copa d'Àfrica = 1a ronda (1986, 1996, 1998, 2010)
* Participacions olímpiques = Cap

## Competicions internacionals
### Participacions en la Copa del Món

* Des de 1930 a 1978 - No hi participà
* 1974 - No es classificà
* 1978 - No hi participà
* 1986 - Van ser refusats
* Des de 1990 a 2018 - No es classificà

### Participacions en la Copa d'Àfrica

* Des de 1957 a 1980 - No participà
* Des de 1982 a 1984 - No es classificà
* 1986 - 1a ronda
* Des de 1988 a 1994 - No es classificà
* 1996 - 1a ronda
* 1998 - 1a ronda
* Des de 2000 a 2008 - No es classificà
* 2010 - 1a ronda
* Des de 2012 a 2017 - No es classificà

## Jugadors moçambiquesos que no hi han jugat mai

Jugadors nascuts en territori moçambiquès però que sempre van participar amb la selecció de Portugal, ja que el territori en depenia políticament:
* Eusebio
* Abel Xavier
* Carlos Queiroz
# Burlington (Kansas)

Burlington és una població dels Estats Units a l'estat de Kansas. Segons el cens del 2000 tenia 2.790 habitants.

## Demografia

Segons el cens del 2000, Burlington tenia 2.790 habitants, 1.122 habitatges, i 713 famílies. La densitat de població era de 522,9 habitants per km².
Dels 1.122 habitatges en un 33,1% hi vivien nens de menys de 18 anys, en un 50,7% hi vivien parelles casades, en un 10,1% dones solteres, i en un 36,4% no eren unitats familiars. En el 33,1% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,02.
Per edats la població es repartia de la següent manera: un 26% tenia menys de 18 anys, un 8,4% entre 18 i 24, un 27,5% entre 25 i 44, un 20,3% de 45 a 60 i un 17,8% 65 anys o més.
L'edat mediana era de 38 anys. Per cada 100 dones de 18 o més anys hi havia 84,1 homes.
La renda mediana per habitatge era de 36.174 $ i la renda mediana per família de 43.021 $. Els homes tenien una renda mediana de 30.946 $ mentre que les dones 20.357 $. La renda per capita de la població era de 18.443 $. Entorn del 5,2% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Burlington». American Fact Finder. Oficina del Cens dels Estats Units, 12-01-2010.
# Anextiomarus

En la mitologia celta, Anextiomarus és un epítet del Déu-Sol Apol·lo que apareix registrat en una inscripció britano-romana de South Shields, Regne Unit.
La forma és una variant d'Anextlomarus «Gran protector», un estil o nom de certificat diví en una inscripció gal·loromana de Le Mans, França. Anextlomarus també apareix com el nom del pare d'un home gal en Langres.
La forma femenina, Anextlomara, apareix en altres dues dedicacions gal·loromana d'Avenches, Suïssa.

## Referències

* T.L. Markey, 2003. ‘Gaulish Anextlomarus revisited'. Historische Sprachforschung 116:295-301.
* Romano-British gods Arxivat 2006-09-25 a Wayback Machine.
* Museu Avenches Arxivat 2009-02-28 a Wayback Machine.
Temes de la mitologia celta :
Part de {{Mitologies europees}} :
Temes generals :
Mitologia irlandesa :
Mitologia escocesa :
Mitologia gal·lesa :
Mitologia bretona :
Vegeu també: Mitologia de les illes Hèbrides, {{Mitologia gal·lo-britònica}}, {{Mitologia gallega}}, {{Mitologia irlandesa (Ulster)}} i {{Llegenda del Rei Artús}} :
# Tamanduá (Uruguai)

Tamanduá és una entitat de població de l'Uruguai, ubicada al nord-est del departament d'Artigas. Limita a l'est amb el Brasil.
Es troba a 187 metres sobre el nivell del mar. Té una població aproximada de 100 habitants.

## Referències

* ↑ (anglès) Mapa, localització, clima i altres dades
# Biblioteca Popular Costa i Fornaguera

La Biblioteca Popular Costa i Fornaguera és una obra del municipi de Calella (Maresme) inclosa en l'Inventari del Patrimoni Arquitectònic de Catalunya.

## Descripció

És una biblioteca popular projectada per Jeroni Martorell i Terrats l'any 1931, seguint l'estil noucentista del mercat i l'escorxador municipal, projectats pel mateix arquitecte l'any 1927. La utilització de la pedra i el guix a la façana sembla reproduir el frontó barroc d'algunes masies de la comarca. Cal destacar, també, el taller de la Plaça Porxada de Granollers, al Vallès Oriental, característica que pretén ressaltar l'esperit cívic i municipal respecte al tema de la construcció.

## Història

Per atendre les necessitats peremptòries al camp de la cultura, l'any 1931, quan era batlle J. Gallart, i patrocinada per la Diputació de Barcelona, fou oberta la Biblioteca "Costa i Fornaguera" que honra la memòria de l'arquebisbe i patrici calellenc.
El gener de 1923 Calella havia iniciat oficialment a través del seu Ajuntament el procés de sol·licitud a la Mancomunitat d'una biblioteca popular; el novembre de 1926 el batlle Josep Llobet comunica a la Diputació que té una sala prevista dins de l'edifici del Grup Escolar i es reserven 5.000 pessetes per a les despeses d'instal·lació. El desembre de 1929 la Diputació acorda concedir la Biblioteca i determina que correran a càrrec de l'Ajuntament les despeses de llum, aigua i calefacció. El 18 de setembre de 1930 es va publicar al Butlletí Oficial de la Província l'anunci de la convocatòria d'un concurs per a proveir les places de directora i auxiliar de la futura Biblioteca Popular de Calella i el 19 de novembre es van produir els nomenaments de Lluïsa Rivas Papaseit com a bibliotecària directora i de Maria Lluïsa Barrera Rosell com a bibliotecària auxiliar.
Finalment la Biblioteca va ser inaugurada el dimarts 16 de juny de 1931, dia de la festa Major de Sant Quirze i Santa Julita. Hi van assistir autoritats com el delegat del governador civil el doctor Trabal, el conseller de cultura Bonaventura Gassol, el conseller de Treball i batlle de Pineda Manuel Serra i Moret i el director general de Biblioteques Jordi Rubió i Balaguer.
La Biblioteca Costa i Fornaguera va deixar de funcionar el mes de desembre de l'any 2005 per traslladar els seus serveis a la Biblioteca Can Salvador de la Plaça que es va inaugurar el 23 d'abril del 2006.

## Referències

* 1 2 «Antiga Biblioteca Popular Costa i Fornaguera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 juny 2015].
* ↑ Costa i Llobet, Joaquim. La Gestació de la Biblioteca Popular Costa i Fornaguera de Calella. Calella: Estela, 2006, p. 12.

## Enllaços externs

* Antiga Biblioteca Popular Costa i Fornaguera Arxivat 2015-02-23 a Wayback Machine., fitxa del catàleg de l'Ajuntament
* Bressol de llibres i nens. El Punt Avui 29 febrer 2016
# Sent Martin de Fraissenjas

Sent Martin de Fraissenjas (en francès Saint-Martin-de-Fressengeas) és un municipi francès, situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 475 | 428 | 394 | 390 | 394 | 375 | 380 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977-1995 | Lucien Michaud | |
| 1995- | Jean-Robert Fargeot | |

## Referències

* ↑ «Toponímia occitana». Arxivat de l'original el 2012-03-15. [Consulta: 23 novembre 2010].
# Sent Lop

«Sent Lop» té aquests significats:
* Sent Lop (occità) o Saint-Loup-Cammas (francès), municipi al departament de l'Alta Garona (regió Occitània, França)
* Sent Lop de Comenge, municipi al departament de l'Alta Garona (Occitània)
* Sent Lop (Cruesa), municipi al departament de la Cruesa (regió de Nova Aquitània, França)
* Sent Lop (Tarn i Garona), municipi al departament de Tarn i Garona (regió d'Occitània, França)
# Burlington (Colorado)

Burlington és una població dels Estats Units a l'estat de Colorado. Segons el cens del 2000 tenia 3.678 habitants.

## Demografia

Segons el cens del 2000, Burlington tenia 3.678 habitants, 1.287 habitatges, i 840 famílies. La densitat de població era de 676,2 habitants per km².
Per edats la població es repartia de la següent manera: un 25,2% tenia menys de 18 anys, un 8,6% entre 18 i 24, un 32,8% entre 25 i 44, un 19,7% de 45 a 60 i un 13,7% 65 anys o més.
L'edat mediana era de 36 anys. Per cada 100 dones de 18 o més anys hi havia 126,2 homes.
La renda mediana per habitatge era de 33.854 $ i la renda mediana per família de 42.500 $. Els homes tenien una renda mediana de 29.167 $ mentre que les dones 19.018 $. La renda per capita de la població era de 16.054 $. Entorn del 12,2% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# THW Kiel

El Turnverein Hassee-Winterbek e.V. (THW Kiel e.V.) és un equip d'handbol de la ciutat alemanya de Kiel. Actualment el THW Kiel competeix a la 1a Divisió de la Bundesliga alemanya, competició que ha guanyat en 16 ocasions, essent l'equip que més títols lliguers nacionals posseeix.
A nivell internacional ha guanyat diferents competicions, destacant-ne especialment la Copa d'Europa d'handbol dels anys 2007, 2010 i 2012, si bé ha perdut les finals dels anys 2000, 2008 i 2009.

## Palmarès

* 3 Copa d'Europa: 2007, 2010 i 2012
* 3 Copa EHF: 1998, 2002 i 2004
* 1 Supercopa d'Europa: 2007
* 17 Lligues alemanyes: 1957, 1962, 1963, 1994, 1996, 1998, 1999, 2000, 2002, 2005, 2006, 2007, 2008, 2009, 2010 i 2012
* 9 Copes alemanyes: 1998, 1999, 2000, 2007, 2008, 2009, 2011, 2012 i 2013
* 7 Supercopes alemanyes: 1995, 1998, 2005, 2007, 2008, 2011 i 2012

## Enllaços externs

* THW Kiel - Lloc web oficial (alemany)
# Zvartnots Armenian Airlines Fowtbolayin Akowmb

El Zvartnots Armenian Airlines Fowtbolayin Akowmb (en armeni Զվարթնոց-ԱԱԼ Ֆուտբոլային Ակումբv) fou un club de futbol armeni de la ciutat d'Erevan.

## Història

El club nasqué el febrer de 1997. Aquest mateix any debutà a la lliga armènia, acabant vuitè a la First League. El 1998 fou campió de la categoria i ascendí a la primera divisió. Ràpidament esdevingué un dels clubs armenis més destacats. El 2001 fou subcampió darrere el FC Pyunik. L'any 2003 es va desfer, desapareixent.

## Referències

* ↑ «RSSSF Armenia and subpages per year». [Consulta: octubre 2013].(anglès)

## Enllaços externs

* Web oficial Arxivat 2012-02-23 a Wayback Machine.
# Benevolent and Protective Order of Elks

Benevolent and Protective Order of Elks (en català: Ordre Benevolent i Protectora dels Cérvols) és una fraternitat enfocada cap a l'acció social, i que va ser fundada en l'any 1868 als Estats Units. És una de les fraternitats americanes més importants, compta amb més d'un milió de membres.
La fraternitat està formada per homes i dones. El club va ser fundat en l'any 1868 amb el nom de Jolly Corks.Amb els anys, el club va estendre el seu camp d'accions a les obres socials i a la caritat. Els 15 membres de l'època van votar 8 contra 7 per triar un nou nom i un nou símbol, el cervus canadensis, en anglès: elk. Els primers membres eren majoritàriament artistes dels teatres de Nova York. La pertinença al club es va estendre als afroamericans a partir dels anys 70 i a les dones a partir dels anys 90.
Tanmateix, a començaments del segle xxi, el club no estava pas obert als ateus. Era necessari creure en Déu i ser major de 21 anys. Creada en l'any 1928, la Fundació Nacional Elks, és una fundació caritativa que pertany a la fraternitat. Té un pressupost de més de 400 milions de dòlars que fa servir per ajudar en obres de caritat arreu del país. La caserna general nacional coneguda com a Gran Lògia està situada a Lincoln Park a prop de Chicago a l'estat d'Illinois. En l'any 2006, més de 2,100 lògies locals estaven repartides per tot el país.

## Referències

* ↑ «ELKS FOUNDER DIES; . J. M. Norcross, Minstrel, 84, Was Last Signer of Lodge Charter.» (en anglès). The New York Times, 01-03-1925. ISSN: 0362-4331.
* ↑ Schmidt, Alvin J.; Babchuk, Nicholas «The Unbrotherly Brotherhood: Discrimination in Fraternal Orders». Phylon, 34, 3, 1973, pàg. 275–282. DOI: 10.2307/274186. JSTOR: 274186.
* ↑ «Elks Founder Dies. J. M. Norcross, Minstrel, 84, Was Last Signer of Lodge Charter». The New York Times, 01-03-1925 [Consulta: 27 gener 2015].
* ↑ Enstad, Frober. «Elks open source to blacks» (en anglès). Chicago Tribune at Newspapers, 20-07-1973. [Consulta: 14 gener 2022].
* ↑ Schmidt, Alvin J. Fraternal organizations. Westport, Conn. : Greenwood Press, 1980. ISBN 978-0-313-21436-3.

## Enllaços externs

* Benevolent and Protective Order of Elks - Lloc web oficial
# Serrat del Puit (Tremp)

El Serrat del Puit, o del Pui, és un serrat del terme municipal de Tremp, del Pallars Jussà, dins de l'antic terme de Fígols de Tremp. El seu extrem sud-est, però, entra dins del terme de Castell de Mur, a l'antic municipi de Mur.
El seu punt més elevat, a 1.124,2 m. alt., és el turo de lo Puiol, des del qual la serra baixa cap al sud-est, fins a arribar prop del Mas d'Eloi.

## Enllaços externs

* Institut Cartogràfic de Catalunya
# Sidi Allal Tazi

Sidi Allal Tazi (en àrab سيدي علال التازي, Sīdī ʿAllāl at-Tāzī; en amazic ⵙⵉⴷⵉ ⵄⵍⵍⴰⵍ ⴰⵜⴰⵣⵉ) és una comuna rural de la província de Kénitra, a la regió de Rabat-Salé-Kenitra, al Marroc. Segons el cens de 2014 tenia una població total de 18.055 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Burlington (Carolina del Nord)

Burlington és una ciutat del Comtat d'Alamance a l'estat de Carolina del Nord dels Estats Units d'Amèrica. Segons el cens del 2008 tenia 50.857 habitants.

## Demografia

Segons el cens del 2000, Burlington tenia 44.917 habitants, 18.280 habitatges i 11.754 famílies. La densitat de població era de 815 habitants per km².
Dels 18.280 habitatges en un 29% hi vivien nens de menys de 18 anys, en un 45,1% hi vivien parelles casades, en un 14,9% dones solteres, i en un 35,7% no eren unitats familiars. En el 30,3% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,96.
Per edats la població es repartia de la següent manera: un 23,7% tenia menys de 18 anys, un 8,9% entre 18 i 24, un 29% entre 25 i 44, un 21,4% de 45 a 60 i un 17% 65 anys o més.
L'edat mediana era de 37 anys. Per cada 100 dones de 18 o més anys hi havia 85 homes.
La renda mediana per habitatge era de 35.301 $ i la renda mediana per família de 45.441 $. Els homes tenien una renda mediana de 31.697 $ mentre que les dones 22.466 $. La renda per capita de la població era de 19.640 $. Entorn del 9,7% de les famílies i el 13,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].